Diari Oficial de la Generalitat Valenciana


Sumari del DOGV 5016, del 30-05-2005 (2005/5696)

Notificació a Jaime Gallardo Pérez.
-----------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5696


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Jaime Gallardo Pérez. [2005/Q5696]
  
Per no haver sigut possible lliurar al domicili de l'interessat la notificació següent, és procedent la publicació d'aquest edicte en el Diari Oficial de la Generalitat Valenciana, a l'efecte del que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992 de 26.11, BOE 27.11.1992).
  
Assumpte: Resolució de 8 de març de 2005, del director general d'Administració Autonòmica, per la qual es resol el recurs de reposició presentat pel Sr. Jaime Gallardo Pérez.
  
Referència: 05/0061
  
El Sr. Jaime Gallardo Pérez va interposar recurs de reposició contra la Resolució de 2 de desembre de 2004, de la Direcció General d'Administració Autonòmica, per la qual es fa pública l'adjudicació de les destinacions als participants en el concurs de mèrits número 03/2004, procés en què han concorregut els següents:
  
Fets
  
1. Per Resolució del director general d'Administració Autonòmica, de 20 de gener de 2004 (DOGV núm. 4683, de 03.02.2004), es va convocar el concurs de mèrits núm. 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental, de la Conselleria de Territori i Habitatge, en el qual va participar el Sr. Gallardo Pérez.
  
2. La base tercera de la convocatòria, en l'apartat a), establix que «el personal participant amb caràcter voluntari, podrà sol·licitar, per orde de preferència, els llocs de treball relacionats en l'annex II de la present convocatòria, per als qui complisquen els requisits exigits». Igualment, la base setena, paràgraf primer, establix que «l'adjudicació de les destinacions es farà segons l'orde de la puntuació que haguera obtingut per aplicació del barem assenyalat en la base quarta d'aquesta convocatòria» i d'acord amb l'orde de preferència que hagen fet constar els concursants (base segona: ?els concursants presentaran la sol·licitud de participació i la sol·licitud de destinació, i faran constar per orde de preferència els llocs que sol·liciten objecte d'aquesta Convocatòria.-
  
3. Finalitzada l'avaluació dels mèrits dels concursants i la resta de tràmits d'execució de la convocatòria, la comissió de valoració, va formular, el 3 de novembre de 2004, la proposta d'adjudicació provisional de les destinacions; l'interessat va presentar, amb data 4 de novembre, un escrit pel qual sol·licitava la modificació de l'orde de preferència que havia fixat en la sol·licitud i demanava, en conseqüència, l'adjudicació del lloc número 18005, ja que, en el moment de defendre les memòries i en no haver procedit a la redacció que corresponia a aqueix lloc, la comissió de valoració li va comunicar la denominació exacta del lloc, que no s'especificava en la convocatòria, i al qual corresponia la coordinació del grup operatiu d'investigació de les causes dels incendis per a tota la Comunitat Valenciana.
  
4. Dita comissió va permetre al recurrent, tot i no haver redactat la memòria d'aquest lloc, la possibilitat de defendre dita plaça a través de l'entrevista, i atorgar-li la puntuació que va estimar oportuna.
  
5. Per Resolució de la Direcció General d'Administració Autonòmica de desembre de 2004, es va fer pública l'adjudicació definitiva de les destinacions als participants.
  
6. Contra aquesta resolució, el Sr. Gallardo Pérez, va interposar recurs de reposició, en el qual, en síntesi, sol·licita el canvi de l'orde de preferència en la sol·licitud de llocs de treball i, conseqüentment, l'adjudicació del lloc núm. 18611, que havia sol·licitat en tercer lloc en l'orde de preferències.
  
7. En l'expedient consta l'informe del Servei de Selecció i Provisió, en el sentit desfavorable a l'estimació del recurs, en entendre que no és procedent alterar l'orde establit en la sol·licitud inicial, de conformitat amb les bases de la convocatòria.
  
Als fets relatats, li són d'aplicació els següents
  
Fonaments de dret
  
1. El director general d'Administració Autonòmica és competent per a conéixer del recurs de reposició, en virtut del que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJ-PAC), en relació amb la disposició addicional onzena de la Llei de la Funció Pública Valenciana. D'altra banda, el recurs s'ha interposat dins del termini legal i per la persona legitimada per a fer-ho, amb la condició d'interessat que exigixen els articles 31.1 i 107.1 de la LRJ-PAC.
  
2. Els supòsits en què es possibilita la renúncia al lloc adjudicat és el que preveu la base novena de la convocatòria, quan en l'apartat segon establix que «no produirà cap efecte la renúncia de la destinació adjudicada en aquest concurs, llevat que amb anterioritat a l'acabament del termini possessori, excloses les eventuals pròrrogues reglamentàriament previstes, les persones interessades obtingueren una altra destinació, per resolució d'una altra convocatòria concurrent, tant de concurs com de lliure designació».
  
3. Respecte al desistiment, el paràgraf primer de la mateixa base novena, assenyala que «els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs, queden vinculades a les seues sol·licituds i al resultat del concurs...».
  
4. En el present cas, el recurrent va sol·licitar en el primer lloc d'orde de preferència, el lloc de treball núm. 312, cap de zona de Montcada, el qual li ha sigut adjudicat, sense que concórreguen ninguna de les causes previstes en la Convocatòria, que puguen justificar el canvi de preferència i, amb això, l'adjudicació del lloc que ara sol·licita.
  
5. D'altra banda, no es comprén l'estranyesa que suposa per al Sr. Gallardo Pérez el fet d'obtindre distinta puntuació en l'entrevista corresponent a un lloc de treball respecte als altres dos, objecte de la sol·licitud, ja que la Comissió de Valoració, com a tribunal que jutja un procés de provisió, gaudeix de discrecionalitat tècnica, la qual cosa equival a dir que independentment de la valoració que el funcionari que participa en aquest procés, crega meréixer, l'esmentada Comissió procedeix a obtindre la mitjana aritmètica de les puntuacions de cadascun dels seus membres, excloses la major i la menor, fet que explica, a més, que es puga obtindre distinta puntuació tot i que els llocs de treball siguen de naturalesa i funcions semblants.
  
6. De totes maneres, com ha reiterat la jurisprudència del Tribunal Suprem (Sentència de 19 de setembre de 1994): «...com ja ha dit de forma reiterada aquesta Sala, la concurrència al procés selectiu, sense que s'haja impugnat la convocatòria o alguna de les bases, impedeix la ulterior impugnació de la resolució que recaiga per motius relatius a possibles defectes en l'esmentada convocatòria i, això, per tal d'evitar que qui va acceptar unes bases determinades, després les impugne, quan no resulta afavorit, trencant d'esta manera el principi en virtut del qual les bases de les convocatòries vinculen l'administració i els tribunals o comissions permanents de selecció que han de jutjar les proves selectives i els qui hi participen».
  
La Sentència del Tribunal Superior de Justícia de Canàries, de 20 de juny de 1997, conclou: «la convocatòria és la llei del concurs o oposició, aquest és un principi general consagrat des d'antic en el nostre dret (SSTS 9 de juny de 1948, 8 i 28 de març, 8,5 i 9 de juliol de 1947, 25 de febrer, 1, 21, 27 de maig i 2 de juliol de 1946, en totes les quals es repeteix la fórmula següent: ?les bases de la convocatòria per a la provisió de vacants per concurs o oposició constitueixen la llei, a la qual queden sotmesos tant els concursants com la mateixa administració?».
  
7. És evident, doncs, que la pretensió del recurrent resulta inacceptable, ja que la base novena de la convocatòria, precisament pel seu caràcter vinculant i obligatori, impossibilita que puga modificar-se la primigènia sol·licitud de preferència entre els llocs de treball sol·licitats.
  
Per tot el susdit, vistos els fets i fonaments de dret aplicables, resolc:
  
Desestimar el recurs de reposició interposat pel Sr. Jaime Gallardo Pérez contra la Resolució de la Direcció General d'Administració Autonòmica, de 2 de desembre de 2004, per les raons exposades.
  
Contra aquesta resolució, que posa fi a la via administrativa, podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà a la recepció de la notificació, de conformitat amb el que disposen els articles 109.d, 116 i 117 de la LRJ-PAC, i els articles 8.2.a, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí d'utilitzar qualsevol altra via que considere oportuna.